শাহজাহান পারভেজ রনি কবিতা মিলনসাগর Shahjahan Pervez Rony Poetry MILANSAGAR
কবি শাহজাহান পারভেজ রনি - জন্মগ্রহণ করেন বাংলাদেশের কুষ্টিয়া জেলার অর্ন্তগত সদর
উপজেলার, বরিয়া টাকিমারা গ্রামে, মাতুলালয়ে। পিতা, বীর মুক্তিযোদ্ধা সার্জেন্ট (অবঃ)  মোঃ সাইদুর
রহমান এবং মাতা  মিসেস পারুল সাইদ। দুই ভাই ও এক বোনের মধ্যে তিনিই জ্যেষ্ঠ।
কবি ১৯৯৮ খ্রিস্টাব্দে কুষ্টিয়ার স্বনামধন্য শিক্ষাপ্রতিষ্ঠান কুষ্টিয়া জেলা স্কুল থেকে মাধ্যমিক পরীক্ষায় উত্তীর্ণ
হওয়ার পর কুষ্টিয়া সরকারী কলেজ থেকে উচ্চ মাধ্যমিক এবং একই প্রতিষ্ঠান থেকে অর্থনীতি বিষয়ে
স্নাতক ও স্নাতকোত্তর ডিগ্রি লাভ করেন। কর্মজীবনে কবি ভূমি মন্ত্রণালয়ের অধীন ভূমি উপ-সহকারী
কর্মকর্তা হিসেবে কর্মরত। স্ত্রী ও পুত্রকে নিয়ে তাঁর সংসার।
বাংলাদেশ সেনাবাহিনীতে বাবার চাকুরীর সুবাদে শৈশবের অনেকটা সময়ই কেটেছে কুমিল্লার ময়নামতি
ক্যান্টনমেন্ট এবং জালালাবাদ ক‍্যান্টনমেন্টের টিলাপাহাড়ারের নৈস্বর্গিক পরিবেশে। ছোটবেলা থেকেই কবি
ছিলেন দারুণ ডানপিটে। বাবা মায়ের উৎসাহে প্রাথমিক বিদ্যালয়ে অধ্যায়নরত অবস্থায় লেখালেখির চর্চা
শুরু হলেও মূলত: নবম শ্রেনীতে অধ্যায়নকালেই কুষ্টিয়ার স্থানীয় দৈনিক আন্দোলনের বাজার, দৈনিক
বজ্রপাত এ প্রথম বেশ কিছু কাব্যপ্রয়াস প্রকাশিত হয়। অত:পর ১৯৯৬ সালে কুষ্টিয়া জেলা স্কুল কর্তৃক
প্রকাশিত বার্ষিক স্কুল ম্যাগাজিনে কবির প্রথম দ্রোহধর্মী কাব্যপ্রয়াস "জীবনযুদ্ধ" প্রকাশিত হয়। এছাড়া এ
যাবৎ অনলাইন সাপ্তাহিক পত্রিকা "বিঁষের বাঁশি", "ঘাসফুল মাসিক সাহিত্য পত্রিকা", "অকালবোধন"-সহ বেশ
কিছু ম্যাগাজিনে কবিতা প্রকাশিত হয়েছে।
কবির প্রথম  কাব্যগ্রন্থ “জীবন ও জবানবন্দি” প্রকাশিত হয় একুশে বইমেলায় ২০১৫ সালে।
কবির ভাষায় --- বাঙালি শিকড়ের গহীনে প্রোথিত শব্দ খুঁড়ে তিনি এঁকে চলেছেন জীবনের জলরঙ ছবি।
তিনি চান, বৈষম্যমুক্ত সমাজ এবং রাষ্ট্রকাঠামো। তিনি অন্যায় অবিচার অসঙ্গতির বিরুদ্ধে, শোষিত
মানুষের কাঁতারে দাঁড়িয়ে আমৃত্যু প্রতিবাদের জন্য প্রবলভাবে সংকল্পবদ্ধ।
আমরা  মিলনসাগরে  কবি শাহজাহান পারভেজ রনির কবিতা  তুলে আনন্দিত।
উত্স - কবির সঙ্গে ইমেলে পত্রালাপ।
কবির সঙ্গে যোগাযোগ
ইমেল - ronyeconomics@gmail.com
ফেসবুকের পাতা -    www.facebook.com/shahjahan.rony?fref=ts
কবি শাহজাহান পারভেজ রনির মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ১০.০৮.২০১৫
...